Treindiens in Pretoria weens kabeldiefstal gekelder | Netwerk24
03 Julie 2020 09:53
Pendelaars sal van alternatiewe vervoer moet gebruik maak.
Luidens ’n verklaring van Metrorail Gauteng moes die eerste leë trein wat vanaf die Pretoria-stasie in die rigting van Pienaarspoort vertrek het, terugdraai as gevolg van los oorhoofse kabels wat in die pad van die trein gehang het en dit onmoontlik gemaak het vir die trein om daar verby te beweeg.
Metrorail se tegniese spanne was vroegoggend reeds besig om die skade te bepaal en sal dit voor vanmiddag se spitstyd herstel.
“Die bestuur van Metrorail vra die Pienaarspoort-pendelaars om verskoning vir die ongerief wat hierdie voorval veroorsaak het en doen ’n beroep op pendelaars om van alternatiewe vervoer gebruik te maak,” sê Tony Games, waarnemende woordvoerder van Metrorail Gauteng.
Jackie Moshe, provinsiale bestuurder van Metrorail Gauteng, sê hulle is baie hartseer oor die kwaadwillige skade aan die infrastruktuur en het ’n beroep op die publiek gedoen om teen hierdie tipe misdaad saam te staan.
?? PIENAARSPOORT CORRIDOR
?Pienaarsport-Pretoria Trains Cancelled due to cable THEFT
Technical team on the ground assessing the extend of the damage
?Train 9801 will return back to Pretoria Station@EsethuOnDuty @MbalulaFikile @TrafficSA @PRASA_Group @TrafficSA pic.twitter.com/xFM6XLDoAQ
— metrorailGauteng (@metrorailgp) July 3, 2020
Meer oor: Pretoria | Metrorail | Kabeldiefstal
Eskom: Vandalisme neem in dié tyd erg toe